Ramos wil tuig neerlê as Absa-hoof | Maroela Media
Absa se uitvoerende hoof, Maria Ramos, tree einde Februarie af wanneer sy 60 word en in aanmerking daarvoor kom, het die bankgroep Dinsdag bekendgemaak.
Absa sê sy direksie het René van Wyk, ŉ nie-uitvoerende direkteur sedert Februarie 2017, as tussentydse uitvoerende hoof met ingang 1 Maart vanjaar aangestel.
Van Wyk was voorheen registrateur van banke by die Suid-Afrikaanse Reserwebank tot Mei 2016. Hy was 19 jaar lank by Nedbank, onder andere as uitvoerende hoof van risiko van die destyds genoteerde Nedcor Investment Bank, en was uitvoerende hoof van Imperial Bank.
Absa sê Van Wyk sal vanaf 1 Februarie as ŉ uitvoerende hoof geklassifiseer word.
Wendy Lucas Bull, Absa-groepsvoorsitter, sê met Ramos aan die stuur van sake het die bank verander van ŉ Suid-Afrikaanse bank in ŉ pan-Afrika-finansiëlediensteverskaffer met ŉ teenwoordigheid in tien lande op die Afrika-vasteland.
Met my 60ste verjaardag om die draai het ek besluit om die pos te ontruim.
Ramos sê haar voorneme om vroeër uit te tree is kortgeknip deur Barclays Plc se besluit in 2016 om sy beherende aandeel in Absa te verkoop, wat sy as ŉ unieke stel omstandighede beskryf wat deurlopendheid geverg het.
“Met my 60ste verjaardag om die draai het ek besluit om die pos te ontruim vir ŉ nuwe uitvoerende hoof om die groep op die volgende skof van sy opwindende reis te lei.”
Onder haar leiding het Absa Barclays se agt Afrika-filiale in 2013 vir R18,3 miljard bekom, die grootste Afrika-verkryging ooit deur ŉ Suid-Afrikaanse bank.
ABSA Maria Ramos René van Wyk
Tweede onderneming wat onder haar leierskap struikel. Eers Transnet en nou Absa!?
Ag @Hobbo, gaan maak tog net seker van jou feite?!?!
Onder Maria Ramos het Transnet omgedraai van ‘n bankrot onderneming tot ‘n winsgewende onderneming. Wat die volgende uitvoerende hoof daarmee aangevang het, kan nie voor haar deur gelê word nie. ABSA was nie in die moeilikheid toe sy Groepshoof geword het nie, en sover ek kan vasstel is hulle ook nie nou daarheen oppad nie. Waar kry jy jou feite?
Griet. Vra Transnet se pensioenfonds waar is die bates wat hulle inkomstes ontvang het om pensioenarisse se inkomste te betaal.
Vra ook die talle ervare bank amptenare wie laat gaan is ter wille van n beter inkomste staat vir Absa. Absa is seker die bank wat die meeste ervaring in die laaste 10jr verloor het.
Griet, vra ook sommer wat Transnet alles verkoop het om hulle te keer van totale ondergang. Die Waterfront as ek dalkies reg onthou en dis maar een van hulle.
Gee terug die Transnet-pensioenarisse se geld wat hul toekom!!!!
Jaco Schalkwyk · 3 weke gelede
Ag Griet, skrik wakker. Maklik om ‘n “bankrot onderneming” soos jy dit stel te laat winsgewend lyk deur bates te vervreem (vaste eiendom) en noodsaaklike onderhoudswerk te staak. Ongelukkig het dit baie ernstige gevolge wat ‘n volgende bedryfshoof se werk moeilik maak omdat hy moet onderhoud inhaal en stoei met infrastruktuur wat in duie stort. Sy het Transnet in die grond in bedryf en prober al sedert haar aankoms by ABSA om dit ook af te breek.
Transnet se “omdraai strategie” was suksesvol omrede sy bates verkoop het en haar sterk punt is natuurlik om van personeel ontslae te raak.Sy het ‘n welvarende ABSA by Steve Booysen ge erf,die aandeel het nie juis verbeter nie.
Beweer jy dit is ‘n bate om iets by Steve Booysen te erf? Indien wel, koop vir jou Steinhoff aandele want hy was op hulle direksie.
Transnet het n wins onder getoon omdat sy die kaapse waterfront verkoop het.
Onder haar het ABSA baie kliente verloor.
Jakes Kruger · 3 weke gelede
Dis waar, by Transnet het sy bates verkoop sodat die boeke mooi lyk. Dis ook terloops die eerste ding wat sy gedoen het by Absa…
Sy was geen aanwins vir Transnet nie. Het alles verkoop om boeke te laat klop. V&A Waterfront het sy verkoop teen een helse verlies.
Onder haar word nou onslae geraak van baie personeel.
Die bank gaan nou oor na Steve se besdrys strategie
Barclays het geen goeie bydrae to ABSA gemaak nie.
Inteendeel het hy verskeie klient verjaag.
Stem saam met Hobbo.
Griet skryf ‘n sprokie……..
Ek wens Maria ‘n goeie aftrede toe. Dit klink of sy dit verdien het.
(F)luister · 2 weke gelede
En moet asb. nie vergeet van haar bydrae om tender bedrog in alle Staatsdepartemente en Provinsiale Administrasies en ander Staatsverwante instellings so maklik te maak nie. “Ons (die ANC) het die Skatkiswet en gepaardgaande Tesourie Regulasies herskryf om die toepassing daarvan meer effektief the maak. Sommige Regulasies wat hoofstukke in beslag geneem het, het ons na net een paragraaf verminder. Dit bewys hoe effektief ons is en hoe onervare en oneffektief die vorige regime was.” Kan nie meer die presiese woorde in die voorwoord tot haar voolegging was nie , maar min of meer in lyn met wat ek aangehaal het. Wonder hoeveel belasting betalers van hierdie land die werklike implikasies en omvang van haar optede in hierdie verband besef?
@Adam,het jy die aandeelprys gesien? Kyk gerus na Absa aandele sedert Steve Boosen oorgeneem het tot en met gister.